stanford-oval/wikipedia huggingface dataset:
אכדית
הערות שוליים

↑  Gai Gutherz, Shai Gordin, Luis Sáenz, Omer Levy, Jonathan Berant, Translating Akkadian to English with neural machine translation, PNAS Nexus 2, 2023-05-02 doi: 10.1093/pnasnexus/pgad096
| מסופוטמיה |
| --- | --- | --- |
| ממלכות בתקופת הברונזה | ממלכות בתקופת הברונזה |  |
| שומר | אומה • אור • ארידו • ארך • אשנונה • באד-טיבירה • בורסיפה •  דיר • לגש • מלגיום • נגירסו • ניפור • סיפר • כיש • שדופום • שורופק |  |
| עילם | שושן • אנשאן |  |
| אכד | אכד • מארי • גותים |  |
| אמורים | אמר • תותול • איסין • ארך • לרסה • בבל • כיש • מרי • תרקה • ימחֿד • אכלתום |  |
| בבל | התקופה הבבלית הקדומה • כשים • האימפריה הבבלית החדשה • כשדים • דור-כוריגלזו |  |
| אשור | אשור • כלח • דור שרוכין • נינוה • חרן • אימגור-אנליל • האימפריה האשורית החדשה |  |
| חור | מיתני • אורקש • נוזי • אוררטו |  |
| נושאים מרכזיים | נושאים מרכזיים |  |
| ממשל | מלכי שומר • מלכי אשור • מלכי בבל |  |
| מיתולוגיה | מיתולוגיה מסופוטמית • הוראות שורופק • אנומה אליש • עלילות גילגמש • מרדוך • קינת ניפור • הדת הבבלית אשורית |  |
| שפה | כתב יתדות • אלפבית ארמי • שומרית • אכדית • אמורית • עילמית • חורית • ארמית |  |
| נהרות | פרת • חידקל • חבור • בליח • דיאלא • הזב הגדול • הזב הקטן |  |
| --- | --- |
בקרת זהויות :  NLI: 987007292907205171  BnF: cb11930855z (data)  GND: 4084837-1  LCCN: sh85003070  NDL: 00560139  NKC: ph118319
פנינה אריאל

| --- | --- |

פנינה אריאל, צילום רבקה נרקיס
 לידה:  רחובות, ישראל
 מדינה:  ישראל 
 לאום:  ישראל ישראל
 עיסוק:  סופרת
 שפות היצירה:  עברית
 תחום כתיבה:  ספרות נוער, ספרות ילדים, ספרות בלשית
 תקופת הפעילות:  מ-2000
 
פנינה אריאל (נולדה ברחובות) היא סופרת ישראלית, הכותבת ספרים בנושאי ספרות נוער, ספרות ילדים וספרות בלשית.
ביוגרפיה

פנינה אריאל נולדה ברחובות לאימה בלה (לבית פרידמן), ולאביה מיכאל (חיים משולם) שיבר. בילדותה התגוררה מספר שנים בארצות הברית, בבוסטון ובסנטה ברברה שבקליפורניה, בעקבות עבודת אביה, שהיה פרופסור להנדסת חומרים ומדען קרינה גרעינית.
בשנת 1967 שבה לישראל.
אריאל שירתה בשרות לאומי במגדל העמק במשך שנתיים בתפקיד קומונרית בבני עקיבא. למדה במכללה ירושלים לתואר ראשון ביהדות ובייעוץ חינוכי, ולאחר מכן בתוכנית הסבה להוראת אנגלית במכללת דוד ילין.
מאז סוף שנות ה-80 היא מתגוררת עם משפחתה ביישוב הדתי דולב שבמערב חבל בנימין. חיי היישוב משמשים רקע לספריה, שעלילתם בלשית.
במשך שנים רבות, הייתה פנינה אריאל פעילה בוועדות השונות ביישוב, ביניהן ועדת תרבות, ועדת בריכה וועדת קליטה, זאת בנוסף להיותה חברה במזכירות (הנהלת) היישוב ובוועדת ביקורת. כמו כן עבדה כרכזת פעילויות נוער ומבוגרים מטעם המתנ"ס האזורי. פעילויות אלה העמיקו את היכרותה עם הפן החברתי ועם הפן האנושי של היישוב.
כתיבתה כסופרת

בספריה, הכתובים כולם סביב עלילות בלשיות שונות, עוסקת אריאל בנושאים מורכבים כגון קשיים חברתיים, מוגבלויות פיזיות, הפרעות נפשיות ואלימות רגשית בתוך המשפחה. הטיפול בנושאים רגישים אלו נעשה בכבוד ובעדינות, תוך התייחסות כנה וחשופה לתכנים העולים. בספריה מופיעים הגוונים הייחודיים הבאים לידי ביטוי בקהילה קטנה ואינטימית, כמו גם ההתמודדות האישית של הפרט ושל החברה עם האחר ועם שונות בין אנשים..
פעילותה בחברה

במהלך השנים, עבדה פנינה אריאל, בין היתר, בתפקידים מורה לאנגלית ביסודי ובתיכון, רכזת פעילויות נוער ומבוגרים, מנהלת קרן תרומות, מוקדנית שרות ונציגת פניות הציבור בחברת עמידר, ואף יזמה, כתבה והפיקה פעילויות למסיבות בז'אנר "משחקי בילוש (Mystery Game)", בהן המשתתפים פותרים תעלומה בלשית תוך משחק תפקידים.
אריאל עבדה גם ברשות לזכויות ניצולי השואה, המסייעת לניצולים למצות את זכויותיהם במשרד האוצר.
אריאל מאמינה כי התנסויות מגוונות מעשירות את עולמה הפנימי, ובאופן כלשהו יבואו לידי ביטוי בכתיבתה.
פעילותה בחברה > מפגשים דרך סל תרבות ארצי

המפגשים דרך סל תרבות ארצי מתמקדים בעיקר בספר "לא בא בחשבון", ומיועדים לכיתות ד'-ו'. הסופרת משוחחת עם הילדים על תהליך הכתיבה, משלב הרעיון, דרך פיתוח העלילה ויצירת הדמויות ועד לספר השלם. ומה קורה, למשל, כשהדמויות אינן מוכנות לשתף פעולה עם העלילה? המפגש מלווה במצגת ובקטעי הקראה מתוך הספרים.
ספריה

ספריה לנוער הם:
"מטבעות הכפר הנסתר", דני ספרים 2000: מטבעות עתיקים מתקופת החשמונאים נשדדים מאתר ארכאולוגי הסמוך ליישוב. אלירז וחבריה נחושים למצוא את הגנב.
"שים פס רחב", פרוזה עשרה ידיעות ספרים 2002, 237 עמ': בעלי חיים נפגעים, ואביעד וחבריו מנסים לבדוק האם יש קשר למפעל הסטרט-אפ החדש שהוקם ביישוב. החקירה הבלשית מכניסה אותם לעולם של תקשורת פס רחב, ועל הדרך לומד אביעד להתמודד עם בעיות הקואורדינציה שלו ולמצוא את מקומו בחברה. 
הספר השתתף בתוכנית 'לקראת' של צו פיוס ומשרד החינוך. כמו כן הופיע ברשימת הספרים המומלצים בקלסר החינוך החברתי של משרד החינוך.
"לא בא בחשבון", ספרית הפועלים 2012, 192 עמ’: נועם בטוח שהוא הילד הכי דפוק בכיתה בחשבון. הוא פשוט לא מצליח לראות את התשובות שיתר הילדים רואים ושהמורים רוצים לשמוע. אבל יש דברים שנועם רואה והאחרים לא. למשל, שנעלם כל הזמן כסף מקופת הכיתה, ושאחותו הגדולה מתנהגת פתאום כל-כך מוזר, בעיקר בכל מה שקשור באוכל. רק שאת הדברים שנועם רואה, הוא לא תמיד מבין... אז איך יוכל לגרום לאחרים סביבו להבין מה מתרחש לפני שהעניינים מתדרדרים ויוצאים מכלל שליטה?
"יוצאת מהמשחק", הוצאת הקיבוץ המאוחד 2014, 222 עמ': כשרותם מתחילה לעבוד ב'משחקי בילוש', שבהם המשתתפים באירועי הבר-בת מצווה פותרים תעלומות מההיסטוריה, היא חושבת שהבעיה שלה תהיה רק להפעיל את מערכת ההגברה במקום אחיה הצעיר ארז – סוג של פסק זמן מהמתחים ומהמריבות בבית. אבל תעלומות מהחיים מתערבבות בתעלומות שבמשחק, ועל הדרך מסבכות את ארז. מסתבר שאין דבר כזה פסק זמן ממתחים וממריבות בבית, ורותם לא יכולה 'לצאת מהמשחק' כשאחיה הצעיר הולך ושוקע עמוק בצרות.
ספר מוקלט בקריינות המחברת (אורך: 06:26:59) זכה בפרס במצעד הספרים תשע"ו.
לקריאה נוספת

פנינה אריאל: "יוצאת מהמשחק" - בעיות במגרש הביתי? - הרצאה בכינוס שנתי לספרות ילדים ונוער במכללה האקדמית לחינוך ע"ש דוד ילין, חנוכה, ל' בכסלו תשע"ה, 22 בדצמבר 2014, ספרות ילדים ונוער, חוברת 138 (אלול תשע"ה, אוגוסט 2015) / עורכת - סלינה משיח (עמ' 125–130).
הערות שוליים

↑  פנינה אריאל, באתר סל תרבות ארצי
↑  מפגש עם הסופרת פנינה אריאל במסגרת סל תרבות ארצי, באתר עיריית ירושלים
↑  •	המלצת ספרי קריאה לבי"ס יסודי - פנינה אריאל, באתר הספרייה
↑  עטרה אופק, משפחה שכזאת, על הספר "לא בא בחשבון", באתר "מרמלדה", 27/6/16
↑  הספר "יוצא מהמשחק", מוקלט בקריינות המחברת, באתר icast
| --- | --- |
בקרת זהויות :  NLI: 987007312746305171  ISNI: 0000 0004 0312 7023  LCCN: no2012018309  VIAF: 299180256   WorldCat (עם VIAF): 299180256
האנשים המבוגרים ביותר שתועדו

זאת רשימת האנשים המתועדים המבוגרים ביותר הממוינים בסדר יורד לפי גיל בשנים ובימים.
האדם המבוגר ביותר (שאומת באופן ודאי על ידי מכון GRG) היא ז'אן לואיז קלמן (1875–1997) מצרפת, שהגיעה לגיל 122 שנים ו-164 ימים.
הגבר המאומת הזקן ביותר הוא ג'ירואמון קימורה (1897–2013) מיפן, שהגיע לגיל 116 שנים ו-54 ימים.
האישה החיה המבוגרת ביותר היא אינה קנבארו לוקאס מברזיל, בת 116 שנים ו-254 ימים (נולדה ב-8 ביוני 1908, האדם ה-18 במיקומו ברשימת 100 האנשים המבוגרים ביותר שתועדו אי פעם).
הגבר החי המבוגר ביותר הוא ז'ואאו מריניו נטו מברזיל, בן 112 שנים ו-135 ימים (נולד ב-5 באוקטובר 1912, אחד משלושת הגברים החיים היחידים ברשימת 100 הגברים המבוגרים ביותר שתועדו אי פעם, בה ממוקם כעת במקום ה-50).
100 הנשים המבוגרות חיו בממוצע, מספר שנים גבוה יותר מ-100 הגברים המבוגרים ביותר.
10 הנשים המבוגרות ביותר (מאומתות)

הרשימה, שהורכבה על ידי קבוצת המחקר הגרונטולוגית (GRG), כוללת אנשים מעל גיל 110 ידועים בוודאות ומתוארכים בלבד.
| מספר | שם | תאריך לידה | תאריך פטירה | גיל | מקום המוות או המגורים |
| --- | --- | --- | --- | --- | --- |
| 1 | ז'אן לואיז קלמן | 21 בפברואר 1875 | 4 באוגוסט 1997 | 122 שנים ו-164 ימים | צרפת צרפת |
| 2 | קנה טנאקה | 2 בינואר 1903 | 19 באפריל 2022 | 119 שנים ו-107 ימים | יפן יפן |
| 3 | שרה נאוס | 24 בספטמבר 1880 | 30 בדצמבר 1999 | 119 שנים ו-96 ימים | ארצות הברית ארצות הברית |
| 4 | לוסיל רנדון | 11 בפברואר 1904 | 17 בינואר 2023 | 118 שנים ו-340 ימים | צרפת צרפת |
| 5 | נאבי טאג'ימה | 4 באוגוסט 1900 | 21 באפריל 2018 | 117 שנים ו-260 ימים | יפן יפן |
| 6 | מארי-לואיז מלייה (אנ') | 29 באוגוסט 1880 | 16 באפריל 1998 | 117 שנים ו-229 ימים | קנדה קנדה |
| 7 | ויולט בראון | 10 במרץ 1900 | 15 בספטמבר 2017 | 117 שנים ו-189 ימים | ג'מייקה ג'מייקה |
| 8 | מריה ברניאס מוררה | 4 במרץ 1907 | 19 באוגוסט 2024 | 117 שנים ו-169 ימים | ספרד ספרד |
| 9 | אמה מורנו | 29 בנובמבר 1899 | 15 באפריל 2017 | 117 שנים ו-137 ימים | איטליה איטליה |
| 10 | צ'יו מיאקו (אנ') | 2 במאי 1901 | 22 ביולי 2018 | 117 שנים ו-81 ימים | יפן יפן |
10 הגברים המבוגרים ביותר (מאומתים)

הרשימה, שהורכבה על ידי קבוצת המחקר הגרונטולוגית (GRG), כוללת אנשים מעל גיל 110 ידועים בוודאות ומתוארכים בלבד.
| מספר | שם | תאריך לידה | תאריך פטירה | גיל | מקום המוות או המגורים |
| --- | --- | --- | --- | --- | --- |
| 1 | ג'ירואמון קימורה | 19 באפריל 1897 | 12 ביוני 2013 | 116 שנים ו-54 ימים | יפן יפן |
| 2 | כריסטיאן מורטנסן | 16 באוגוסט 1882 | 25 באפריל 1998 | 115 שנים ו-252 ימים | ארצות הברית ארצות הברית |
| 3 | אמיליאנו מרקאדו דל טורו (אנ') | 21 באוגוסט 1891 | 24 בינואר 2007 | 115 שנים ו-156 ימים | פוארטו ריקו פוארטו ריקו |
| 4 | חואן וינסנט פרז מורה (אנ') | 27 במאי 1909 | 2 באפריל 2024 | 114 שנים ו-311 ימים | ונצואלה ונצואלה |
| 5 | הוראסיו סלי מנדוזה | 3 בינואר 1897 | 25 בספטמבר 2011 | 114 שנים ו-265 ימים | פרו פרו |
| 6 | וולטר ברוינינג (אנ') | 21 בספטמבר 1896 | 14 באפריל 2011 | 114 שנים ו-204 ימים | ארצות הברית ארצות הברית |
| 7 | יוקיצ'י צ'וגנג'י (יפ') | 23 במרץ 1889 | 28 בספטמבר 2003 | 114 שנים ו-189 ימים | יפן יפן |
| 8 | תומאס פינאלס פיגואראו | 31 במרץ 1906 | 24 בספטמבר 2020 | 114 שנים ו-178 ימים | הרפובליקה הדומיניקנית הרפובליקה הדומיניקנית |
| 9 | חואן ריודוואטס מול | 15 בדצמבר 1888 | 5 במרץ 2003 | 114 שנים ו-79 ימים | ספרד ספרד |
| 10 | פרד הרולד הייל הגדול | 1 בדצמבר 1890 | 19 בנובמבר 2004 | 113 שנים ו-354 ימים | ארצות הברית ארצות הברית |
ראו גם

האנשים החיים המבוגרים ביותר
הערות שוליים

↑  Whitney, Craig R. (5 באוגוסט 1997). "Jeanne Calment, World's Elder, Dies at 122". The New York Times (באנגלית אמריקאית). ISSN 0362-4331. נבדק ב-10 באפריל 2018. {{cite news}}:  (עזרה)
↑  רויטרס‏, מת האדם הזקן בעולם - טנקה היפנית בת 119, באתר וואלה, 25 באפריל 2022
↑  "World's oldest person misses millennium". BBC. 31 בדצמבר 1999. נבדק ב-5 בינואר 2015. {{cite news}}:  (עזרה)
↑  "A French Nun Turns 117 After Knocking Down Covid-19". nytimes.com. 10 בפברואר 2021. נבדק ב-11 בפברואר 2021. {{cite news}}:  (עזרה)
↑  "Marie-Louise Meilleur, 117; Listed as Oldest Person in World". Los Angeles Times. 18 באפריל 1998. נבדק ב-5 בינואר 2015. {{cite web}}:  (עזרה)
↑  "Emma Morano compie oggi 115 anni". La Stampa. 29 בנובמבר 2014. נבדק ב-5 בינואר 2015. {{cite web}}:  (עזרה)
↑  Masakazu Senda (26 ביולי 2018). "Oldest person title officially achieved by 117-year-old Chiyo Miyako before her death". Guinness World Records. נבדק ב-26 ביולי 2018. {{cite web}}:  (עזרה)
↑  Kyodo (26 ביולי 2018). "Japan's oldest person Chiyo Miyako dies at 117". The Japan Times. נבדק ב-26 ביולי 2018. {{cite web}}:  (עזרה)
אורן כהן (שחקן)

| --- | --- |

 לידה:  25 באפריל 1980 (בן 44) שדרות, ישראל 
 מדינה:  ישראל 
 מקום לימודים:  גודמן - בית ספר למשחק בנגב 
 מספר צאצאים:  3 
 פרסים והוקרה:  פרס התיאטרון הישראלי 
 פרופיל ב-IMDb
 
אורן כהן (נולד ב-25 באפריל 1980) הוא שחקן תיאטרון וקולנוע ישראלי. זוכה פרס התיאטרון הישראלי לשחקן המבטיח לשנת 2011. בעל בית ספר למשחק בנתיבות.
ביוגרפיה

כהן נולד וגדל בשדרות, למעט תקופה של מספר שנים בילדותו שהתגורר עם משפחתו בקנדה. הוריו, אסתר ושמואל כהן, הם ממוצא מרוקאי. כהן הוא בן הזקונים במשפחתו, לו שני אחים מבוגרים ממנו, עמיר וקובי. בצה"ל שירת בבסיס חיל האוויר בחצרים.
בתום שירותו הצבאי למד כהן לתואר ראשון בכלכלה וניהול ובמקביל עבד כמנהל צוות בחברת בזק און ליין ואחר-כך היה מנהל מוקד, בתקופה זו החל ללמוד בסדנה למשחק עם הבמאי רמי דנון בשעות הפנאי, ולאחר שלוש שנים החליט לזנוח את לימודיו באוניברסיטה וללמוד משחק בצורה רצינית.
כהן הוא בוגר המחזור הראשון של גודמן - בית ספר למשחק בנגב, השוכן בבאר שבע, בראשותם של שמוליק יפרח ורפי ניב (2005–2008). במהלך לימודיו זכה כהן במלגת הצטיינות על שם מרק חסמן בשנים 2006/5 ו-2007/6, במלגת תחרת מונולוגים בשנים 2006/7 ו-2007/8 ובמלגת מצטיין המחזור התלת-שנתית 2007–2008. במהלך סדנה הוא כתב יחד עם צביקה הדר ושלושה חברים מופע קומי בשם "החצר של סרוסי", אותו הציגו כמופע עצמאי במהלך השנה השנייה ללימודיו. בתום לימודיו גייס אותו נתן דטנר, מנהל תיאטרון באר שבע דאז, לתיאטרון באר שבע והוא משחק בו מאז.
אורן כהן שיחק בין היתר בתיאטרון באר שבע בהצגה "קן הקוקייה" בתפקיד בילי ביביט, עליו זכה בפרס התיאטרון בקטגוריית השחקן המבטיח לשנת 2011. ההצגה הועלתה בהתחלה בבית הספר למשחק, כחלק מעבודת התחקיר לתפקיד הלך אורן יחד עם קאסט השחקנים למרכז לבריאות הנפש בבאר-שבע וערך סדנאות תיאטרון עם המטופלים. באחד מביקוריו במקום פגש כהן ילד מהמטופלים שמאוד הזכיר לו את דמותו של בילי ביביט במחזה, הוא השתמש בלבושו של הילד ולמד את שפת גופו, בהם הופיע בהצגה.
כהן שיחק בתפקיד הראשי בהצגה "תרנגול כפרות" בתיאטרון הקיבוץ בה גילם את דמותו של נורי, לפי ספרו של אלי עמיר.
שיחק בסרט "וסרמיל" בבימויו של מושון סלמונה ובסרט "כביש 40 דרום" בבימויו של אלדד בוגנים. ב-2011 הצטלם למיני-סדרה "שביתה" בבימויו של רני בלייר, ששודרה ב-yes. השתתף במספר פרסומות. כהן מלמד במגמות תיאטרון בבתי ספר שונים בבאר-שבע ומביים הפקות נוער. בשנת 2007 החל כהן לשחק בטלנובלה המוזיקלית השיר שלנו את עתניאל נבון אחיו הגדול של הראל לצידם של אושרי כהן, רן דנקר, נינט טייב, רן בכור, ליאור אשכנזי, רונה לי שמעון, אלי אלטוניו, עידו מוסרי ועוד.
החל מאוגוסט 2012 הוא מנחה ביחד עם השחקן ירמי רייך את "שותפים לתשע" תוכנית סאטירה מדי בוקר ברדיו דרום.
החל מסוף נובמבר 2012 ישחק כהן בתפקיד הראשי בהצגה "משחיז הסכינים הסיני", שתעלה בתיאטרון באר שבע. ההצגה מבוססת על סיפורי ילדותו של נסים אלוני; כהן יגלם את דמותו של אדירנה, בן דמותו של אלוני.
חיים אישיים

אורן כהן נשוי ללילך, להם שלושה בנים, והם מתגוררים בבאר שבע.
תפקידים בתיאטרון

תיאטרון באר שבע
| הצגה | תפקיד | סוגה | מחזאי | במאי | הערות |
| --- | --- | --- | --- | --- | --- |
| אביבה אהובתי | אריה לוי | דרמה קומית | ארז דריגס על פי התסריט מאת שמי זרחין | משה קפטן | בשיתוף עם תיאטרון הבימה |
| טירונות בלוז | קרני |  | ניל סיימון | מיטקו בוזקוב |  |
| משחיז הסכינים הסיני | אדירנה |  | דניאל הורוביץ, בהתבסס על סיפורי "הינשוף" של נסים אלוני | כפיר אזולאי |  |
| לטיפול יצאנו |  | קומדיה | כריסטופר דוראנג | רועי הורוביץ |  |
| קומדיה של טעויות | דרומיו | קומדיה | ויליאם שייקספיר | נתן דטנר |  |
| המדריך לחיים הטובים | אורי | דרמה | יעל רונן | יעל רונן |  |
| הרוזן ממונטה כריסטו | כ-7 תפקידים שונים, הראשי הוא בנדטו | דרמה היסטורית | אלכסנדר דיומא האב | עידו ריקלין | זוכת 4 פרסי התיאטרון 2009 |
| פיאף | מישל אמר | מחזה מוזיקלי | פאם ג'יימס | אלי ביז'אווי | זוכת פרס התיאטרון 2009 |
| קן הקוקייה | בילי ביביט | דרמה | קן קיזי | כפיר אזולאי |  |
| החולה המדומה | קלאנט | קומדיה | מולייר | מיטקו בוזקוב |  |
| גלילאו גליליי | פולגאנציו | דרמה היסטורית | ברטולט ברכט | עידו ריקלין |  |
מחזות זמר
| מחזה | תפקיד | מחזאי | במאי |
| --- | --- | --- | --- |
| היירספריי | לינק | מרגו ליון, מארק שהימון ותומס מיהן | יואב מיכאלי |
תיאטרון הקיבוץ
| שם ההצגה | תפקיד | סוגה | מחזאי | במאי | הערות |
| --- | --- | --- | --- | --- | --- |
| תרנגול כפרות | נורי | דרמה | סמי מיכאל | רפי ניב | תפקיד ראשי |
פילמוגרפיה > קולנוע

| שנה | שם הסרט | תפקיד | במאי |
| --- | --- | --- | --- |
| 2007 | וסרמיל | אייל | מושון סלמונה |
| 2012 | כביש 40 דרום | שלומי | אלדד בוגנים |
פילמוגרפיה > טלוויזיה

| שנים | שם התוכנית | תפקיד | במאי / יוצר | הערות |
| --- | --- | --- | --- | --- |
| 2010–2011 | מה בכריש? | השף גדי ריזוטו | חנן סביון וגיא עמיר |  |
| 2012 | שביתה |  | רני בלייר | תפקיד אורח |
| 2017 | כיפת ברזל | אביגדור | אלון זינגמן |  |
| 2021 | בני אור | רוני | גיא בלילה, אלעד ביטון, שי כנות |  |
המלחמות הבורגונדיות

המלחמות הבורגונדיות היו סדרת קרבות בין דוכסות בורגונדיה לבין בית ולואה הצרפתי, ומאוחר יותר גם בין הקונפדרציה השווייצרית הישנה, שמילאה תפקיד חשוב במלחמה.
המלחמה פרצה בשנת 1474, ובשנים שלאחר מכן שארל הראשון, דוכס בורגונדיה הובס שלוש פעמים בשדה הקרב, עד שנהרג בקרב על ננסי ב-1477.
דוכסות בורגונדיה ואדמות בורגונדיות נוספות סופחו לצרפת, ואילו ארצות השפלה הבורגונדיות ופראנש-קונטה סופחו בסופו של דבר בידי בית הבסבורג.
רקע

דוכסות בורגונדי הצליחה מאוד על פני תקופה של כמאה שנה בהקמת מדינה חזקה בשטח באירופה שבין הקיסרות הרומית הקדושה וצרפת. שטחיה כללו חוץ מהדוכסות ומחוז פראנש-קונטה גם שטחים בפלנדריה, ברבנט ולוקסמבורג. הדוכסות ניסתה לבסס את כוחה במרכז אירופה במנותק מצרפת. שארל הראשון ניסה לאחד את שטחי הדוכסות הצפוניים שבארצות השפלה והדרומיים שבאזור האלפים. הדוכסות כבר הייתה מסוכסכת עם מלכי צרפת עקב תמיכתה באנגליה במלחמת מאה השנים.
המלחמה

בתחילת שנת 1469 זיגיסמונד, ארכידוכס אוסטריה מבית הבסבורג העביר את נחלותיו באלזס לשארל הראשון כדי שדוכסות בורגונדיה תתמוך בו במלחמתו מול הקונפדרציה השווייצרית הישנה. למרות העברת הנחלות לידי שארל הוא סירב לתקוף את הקונפדרציה השווייצרית.
ב-1473 דוכסות בורגנדי בהנהגתו של שארל הראשון תקפה את האימפריה הרומית הקדושה בכך ששמה במצור את העיר נייס, במקביל הטיל שארל הראשון אמברגו מסחרי על הערים בזל, שטרסבורג ומילכאוזן שתמכו בקונפדרציה השווייצרית. לאחר שהמצור על נייס נכשל הערים הלורניות פנו לקונפדרציה השווייצרית בבקשת עזרה צבאית ופרידריך השלישי, אילץ את סיגיסמונד דוכס אוסטריה לבטל את הברית עם דוכסות בורגונדי. באותה שנה בית הבסבורג כרת ברית שלום עם הקונפדרציה השווייצרית וברית צבאית נגד דוכסות בורגונדי.
סיגיסמונד דרש חזרה את נחלותיו באלזס אך שארל סירב, וצבאו בפיקודו של פטר פון גגנבאך כבשו במהירות את המבצרים באלזס. בתגובה צבאות הקונפדרציה השווייצרית הישנה פרצו לפראנש-קונטה ובנובמבר 1474 ניצחו בקרב אריקור.
ב-1475 צבאות ברן שבקונפדרציה השווייצרית כבשו את שטחיו של דוכס סבויה שהיה בן ברית של שארל הראשון. באותה שנה בתמיכת חבל ברן בעיר וואל פרץ מרד מול צבא סבוייזק בו ניצחו בקרב בפלנטה ושחררו את וולה התחתונה. בתחילת שנת 1476 השווייצרים כבשו את ארמון הסבויה גראן סון אבל צבאותיו של שארל הראשון הטילו מצור על הארמון, מגיני גראן סון נכנעו ונרצחו באכזריות על ידי הבורגונדים. צבאות השווייצרים נלחמו נגד שארל הראשון וניצחו בקרב על הגראן סון, שארל הראשון ברח משדה הקרב ועזב את כל המשאבים והארטילריה של צבאו.
הבורגונדים גייסו במהרה צבא חדש אך לאחר שהטילו מצור על מורטן (קרב מורטן), שמגיניה הונהגו על ידי אדריאן פון בובנברג, נחלו תבוסה לאחר הגעת התגבורת מהקונפדרציה השווייצרית. לאחר מכן נחלו שוב הבורגונדים תבוסה בקרב על ננסי ב-1477 שבסופו נהרג שארל הראשון.
השלכותיה של המלחמה

עם מות שארל הראשון בקרב על ננסי נקטעה שושלת הדוכסים של בורגונדי. מהשושלת נשארה רק בתו היחידה של שארל הראשון, מארי, דוכסית בורגונדיה, שהייתה נשואה למקסימילאן מבית הבסבורג, בנו של פרידריך השלישי, קיסר הקיסרות הרומית הקדושה.
בין בית הבסבורג למלכי צרפת התעוררה מלחמה על הירושה של הדוכסות הבורגונדית. בסופו של דבר שטחה של בורגונדיה חולק: בית הבסבורג קיבל את ארצות השפלה הבורגונדיות ולוקסמבורג, ומלכות צרפת קיבלה את דוכסות בורגונדיה עצמה, את פראנש-קונטה ואת פיקארדי. ב-1494 על פי הסכם סן ליסה פראנש-קונטה גם הוא הועבר לשליטתו של בית הבסבורג על תמיכתם במסעו של שארל השמיני, מלך צרפת לאיטליה.
חיסולה של בורגונדיה וסיפוח שטחיה לצרפת ולאוסטריה חיזק את שתי הממלכות. בצרפת, היא אפשרה לשארל השמיני לאחד את כל צרפת תחת שלטונו ולהפוך את צרפת לאחת המעצמות החזקות במערב אירופה. באוסטריה, סיפוחם של שטחי ארצות השפלה הבורגונדיות לוקסמבורג ופראנש-קונטה לאוסטריה היה הצעד הראשון בהפיכתה של אוסטריה למעצמה חזקה ובעלת לאומים שונים.
במקביל, ניצחון השווייצרים על בורגונדיה, שהייתה בין המדינות החזקות ביותר באירופה באותה עת, העלה את מעמדה הצבאי של שווייצריה ויצר לצבא השווייצרי מוניטין של צבא בלתי מנוצח כמעט. לאחר תקופת מלחמת השווייצרים בבורגונדים שכירי החרב השווייצרים החלו לשרת ברבות ממדינות אירופה.
מליפיסנט

ערך זה עוסק בדמות בדיונית. אם התכוונתם לסרט קולנוע, ראו .
| --- | --- |

מתוך הסרט המקורי "היפהפייה הנרדמת"
 שם סרט:  היפהפייה הנרדמת מליפיסנט מליפיסנט: אדונית הרשע לגו נסיכות דיסני: ארמון ההרפתקאות (בגרסת הדרקון).
 יוצרים:  מרק דייוויס האחים גרים שארל פרו
 גילום הדמות:  אנג'לינה ג'ולי (מליפיסנט) קריסטין באוור (עד עצם היום הזה) קריסטין צ'נווית (היורשים)
 דיבוב:  אלינור אודלי (סרט מקורי) סוזן בלקסלי
 דיבוב בשפה העברית:  יעל עמית (סרט מקורי) הילה זיתון (מליפיסנט)
 מידע
 גזע:  פיה דרקון
 מין:  נקבה
 מקצוע:  קוסמת/מכשפה
 צורה:  דרקון 
 סיבת המוות:  מוות מחרב בבטן
 דמויות קשורות
 משפחה:  הנסיכה אורורה (בת סנדקות, מליפיסנט) מאל (בת, היורשים) לילי (בת, עד עצם היום הזה) האדי(בן למחצה של מאל)
 חברים:  דיאבל/דיאבלו (מופיע בשם דיאבלו בסרט המקורי משנת 1959 ובשם דיאבל בסרט משנת 2014), העורב הנאמן של מליפיסנט
 אויבים:  הנסיכה אורורה והנסיך פיליפ (בסרט המקורי) המלך סטפן (מליפיסנט) פלורה פאונה ומריוותר (היפהפייה הנרדמת)
 
מליפיסנט (באנגלית: Maleficent) היא דמות בדיונית של מכשפה מהמיתולוגיה היוונית שם הייתה בת זוגו לשעבר של האדס שנתנה את ההשראה למעשיית העם "היפהפייה הנרדמת" של האחים גרים. דמותה של מליפיסנט היא המשפיעה והחשובה ביותר במעשיית העם (בה לא ניתן לה שם) וסרט העיבוד, מליפיסנט יוצרת את הקונפליקט המרכזי ויוצרת סביבה את שלמות העלילה.
התפיסה שנבלים אינם חד-ממדיים הובילה לשינוי בדמותה של מליפיסנט בסרטים ובסדרות טלוויזיה. בסרט "מליפיסנט" מ-2014, אשר במרכזו עמדה דמותה של מליפיסנט, שגילמה אנג'לינה ג'ולי, מסופר הסיפור ה"אמיתי" מאחורי המעשייה.
מליפיסנט מופיעה בסדרת הטלוויזיה "עד עצם היום הזה". כמו בסרט של דיסני היא מוצגת כקוסמת אופל המסוגלת להיהפך לדרקון. בסדרה מופיע בדמותה גם צד אמהי חדש: היא רוצה להתאחד עם הבת שלה, שנחטפה ממנה עוד לפני שבקעה מהביצה שהטילה.
עם זאת, בסרט "היורשים" של ערוץ דיסני דמותה נאמנה למקור ולעיבוד המצויר. היא מופיעה בתור הנבלית המרשעת ביותר בארץ האגדות. יש לה בת, מאל, אותה היא מייעדת להיות בדיוק כמוה. מערכת היחסים ביניהן מסובכת משום שמליפיסנט רוצה את שרביט הקסמים של הפיה הטובה ומפעילה את הבת שלה כדי להשיג את השרביט, בעוד שהבת, מאל, עוברת מהפך לטובה.
בסוף הסרט מאל ומליפיסנט נאבקות על השרביט של הפיה הטובה. מאל מנצחת והופכת את אמה ללטאה. בסרט "היורשים 2" מליפיסנט עדיין לטאה.
בסדרה "בית העכבר" (house of mouse) של ערוץ דיסני, רואים את מליפיסנט מתחילה לחבב את האדס. בסרט "היורשים 3" של ערוץ דיסני מתגלה שהאדס ומליפיסנט התחתנו ומאל היא בתם.
ב"לגו נסיכות דיסני: ארמון ההרפתקאות" מליפיסנט מופיעה בצורת הדרקון שלה בלבד, כשגסטון משתלט עליה.
נטלי שטוצמן

| --- | --- |

 לידה:  6 במאי 1965 (בת 59) סירן, צרפת 
 שם לידה:  Nathalie Dupuy 
 מדינה:  צרפת 
 השכלה:  Conservatoire Régional du Grand Nancy 
 תקופת הפעילות:  מ-1985 
 פרסים והוקרה:  אבירה בלגיון הצרפתי (31 בדצמבר 2018)  אביר במסדר ההצטיינות הלאומי (2 במאי 2012)  קצין במסדר ההצטיינות בתרבות של מונקו (18 בנובמבר 2014)  מפקד מסדר האמנויות והספרות (18 בדצמבר 2020) 
 nathaliestutzmann.com
 
נטלי שטוצמן (בצרפתית: Nathalie Stutzmann לבית דופוי; נולדה ב-6 במאי 1965) היא זמרת קונטרה אלט ומנצחת צרפתייה.
היא גם מנגנת בפסנתר, בבסון ובהרכבים קאמריים. היא ידועה בפרשנויות שלה למלודיות צרפתיות וללידר גרמני.
ביוגרפיה

שטוצמן נולדה בסורסנס, צרפת, להורים מוזיקאים. אמה הייתה זמרת הסופרן כריסטיאן שטוצמן (צר') ואביה היה הבס כריסטיאן דופוי (צר').
תחילה למדה עם אמה, ולאחר מכן בקונסרבטוריון של נאנסי בצרפת. בהמשך למדה באקול ד'ארט ליריק של האופרה הלאומית של פריז, תוך התמקדות בשירת הליד, בהדרכתו של הנס הוטר (צר').
קריירה > כזמרת

שטוצמן הופיע לראשונה כזמרת קונצרטים באולם פלייל (אנ') בפריז ב־1985 במגניפיקט של באך. הופעת הבכורה שלה ברסיטל הייתה בשנה שלאחר מכן בנאנט. היא החלה להופיע ולהקליט עם הפסנתרנית אינגר סודרגרן (צר') בשנת 1994. כמו כן היא לקחה חלק בפרויקט של טון קופמן ושל תזמורת הבארוק והמקהלה של אמסטרדם בהקלטת מכלול היצירות הווקאליות של באך. בנוסף לקונצרטים שלה, לימדה שטוצמן באוניברסיטת ז'נבה למוזיקה.
סטוצמן קיימה את הופעת הבכורה שלה בניו יורק כזמרת ב-1995 בלינקולן סנטר ואת הופעת הבכורה שלה בקרנגי הול שנתיים לאחר מכן.
קריירה > כמנצחת

שטוצמן החלה לעסוק בניצוח בתחילת שנות ה-2000. המנטורים שלה כמנצחים היו יורמה פאנולה, סייג'י אוזאווה וסיימון ראטל.
ב-2009 הקימה סטוצמן את התזמורת הקאמרית אורפיאו 55 (אנ') איתה הופיעה כסולנית ומנצחת כאחד. היא שימשה כמנהלת האמנותית של התזמורת עד שזו הפסיקה את פעילותה באפריל 2019.
בספטמבר 2017, הפכה שטוצמן למנצחת אורחת ראשית של התזמורת הסימפונית הלאומית בדבלין, אירלנד, עם חוזה לשלוש שנים. בשנת 2018, היא מונתה למנצחת הראשית של התזמורת הסימפונית של קריסטיאנסנד, בקריסטיאנסנד, נורווגיה, המנצחת הראשית הראשונה בתולדות התזמורת. בדצמבר 2020, הוארך החוזה שלה עד 2023. היא סיימה את כהונתה בקריסטיאנסנד בסיום עונת 2022–2023.
בדצמבר 2020 תזמורת פילדלפיה הודיעה על מינויה של שוצמן למנצחת אורחת ראשית, המנצחת הראשונה אי פעם שמונתה לתפקיד זה בתזמורת. היא החלה תפקידה בעונת 2021–2022, עם חוזה ל-3 שנים.
בנוסף, בדצמבר 2020, התמנתה שטוצמן למנצחת אורחת של התזמורת הסימפונית של אטלנטה. היא חזרה בפברואר 2021 לפרויקט נוסף, בקונצרט מוקלט. באוקטובר 2021, הודיעה התזמורת על מינוייה של שטוצמן למנהלת המוזיקלית החל מעונת 2022–2023, עם חוזה התחלתי לארבע שנים. שטוצמן הייתה המנצחת הראשונה שהוגדרה כמנהלת מוזיקלית של תזמורת זו.
במאי 2023, קיימה שוצמן את הופעת הבכורה שלה במטרופוליטן אופרה של ניו יורק, כשניצחה על דון ג'ובאני וחליל הקסם של מוצרט.
ביולי 2023, היא עשתה את הופעת הבכורה שלה בניצוח בפסטיבל ביירוית. היא הייתה האישה השנייה בהיסטוריה ב־150 שנות קיומו של הפסטיבל, בנצחה על טנהויזר של וגנר. זמן קצר לאחר מכן, הוכרז שהיא תחזור לעונת 2024.